Familieweekend 2026
2026-02-27 13:00 - 2026-03-01 16:00 (Europe/Copenhagen) | Brogaarden, Abelonelundvej 40, Middelfart, 5500, Denmark
En weekend for familier med børn mellem 6-18 år, der lever med en kronisk tarmsygdom
Har I et barn med Crohns sygdom, colitis ulcerosa, irritabel tyktarm, galdesyrediarré, divertikler eller mikroskopisk kolit og kunne I tænke jer at møde andre familier i samme situation?
Så tag hele familien med til Familieweekend i 2026!
Weekenden byder på faglige oplæg, erfaringsudveksling og masser af fællesskab og hygge for både børn, søskende og forældre.
Der vil være oplæg fra fagpersoner og mulighed for at stille spørgsmål om sygdom, behandling, skole, fritid, trivsel og familieliv med en kronisk tarmsygdom tæt på.
Samtidig bliver der god tid til at møde andre, som forstår hverdagen med en tarmsygdom, hospitalsbesøg og alle de praktiske og følelsesmæssige udfordringer, der kan følge med både for barnet, søskende og forældre.
Forældre får mulighed for at drøfte hverdagen med et barn med tarmsygdom, herunder støtte i skole og fritid, søskendes trivsel og egen rolle som pårørende.
Der bliver god tid til at dele erfaringer og få konkrete råd fra andre i samme situation.
Imens har børn og søskende deres egne aktiviteter med leg, kreativitet og fællesskab i trygge rammer, tilpasset alder og energi.
Tid og sted
Dato: 27. februar – 1. marts 2026Sted: Brogaarden, Abelonelundvej 40, 5500 MiddelfartMålgruppe: Familier med et barn mellem 6-18 år med kronisk tarmsygdomDeltagere: Maks. 5 personer pr. familie
Pris

Barn med tarmsygdom: Gratis
Forælder/voksen: 450 kr. pr. person (maks. 2 forældre pr. barn)
Søskende: 150 kr. pr. barn (maks. 2 søskende pr. barn – søskende skal være fyldt 6 år)

Prisen dækker program, ophold og fuld forplejning for hele weekenden.
Tilmelding
Åbner 1. december 2025 og foregår efter først-til-mølle-princippet.Din tilmelding er først gældende, når du har modtaget en bekræftelse.
Læs mere og tilmeld dig her: Tilmelding – Familieweekend 2026
Spørgsmål
Har du spørgsmål er du velkommen til at kontakte os på info@ccf.dk eller telefon 54 34 91 92
